Diari Oficial de la Generalitat Valenciana


Sumari del DOGV 3427, del 04-02-1999 (1999/60)

RESOLUCIÓ de 3 de novembre del 1998, de la Universitat d'Alacant, per la qual nomena funcionaris de carrera de l'escala administrativa d'aquesta Universitat.
-------------------------------------------------------------------------------------------------------------------------------------------------------------

### Dades del document

Número de DOGV
:   3427

Data del DOGV
:   04-02-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/60


Organisme emissor
:   Universitat d'Alacant

Tipus de document
:   Resolució

RESOLUCIÓ de 3 de novembre del 1998, de la Universitat d'Alacant, per la qual nomena funcionaris de carrera de l'escala administrativa d'aquesta Universitat. [1999/Q60]
  
Vista la Resolució de data 26 d'octubre de 1998, de la Gerència, per la qual es resol el concurs de mèrits F3/1998, convocat per aquesta Universitat, per a la provisió de llocs de treball de gestor en cap, catalogats segons la relació de llocs de treball en la categoria de grup obert B/C, i verificada la concurrència dels requisits exigits en les bases d'aquest concurs.
  
Aquest Rectorat, de conformitat amb el que s'estableix en l'article 3.3, en relació amb el 9.6 del Text Refós de a Llei de Funció Pública Valenciana, de 30 de novembre de 1995, i d'acord amb el que s'estableix en l'article 177 de l'estatut d'aquesta Universitat, aprovat pel Decret de 22 de juliol de 1985, resol:
  
Primer
  
Nomenar funcionaris de l'escala administrativa de la Universitat d'Alacant els aspirants que s'indiquen en l'annex d'aquesta resolució.
  
Segon
  
La presa de possessió s'ha de fer davant el rector de la Universitat en el termini d'un mes, comptador a partir del nomenament.
  
Tercer
  
D'acord amb el que disposa l'article 13 del Reial Decret 598/1985, de 30 d'abril, i l'article 10 de la Llei 53/1984, de 26 de desembre, d'Incompatibilitats del Personal al Servei de les Administracions Públiques, el personal objecte d'aquest nomenament, per a prendre possessió, haurà de fer la declaració a què fa referència el primer dels preceptes citats o l'adopció o sol·licitud de compatibilitat establits en l'article 10 de la Llei 53/1984.
  
Quart
  
La diligència de presa de possessió s'haurà de formalitzar d'acord amb el que disposa la Resolució de 29 de maig de 1985, de la Secretaria d'Estat per a l'Administració Pública (Boletín Oficial del Estado de 24 de juny), per la qual s'estableix el model de títol de funcionaris. S'ha d'enviar model F.2.R. de formalització de la presa de possessió al Registre Central de Personal de la Direcció General de la Funció Pública per a la corresponent inscripció de la presa de possessió.
  
Cinqué
  
Contra aquesta resolució, que esgota la via administrativa, les persones interessades poden interposar, amb la comunicació prèvia al rector, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de 2 mesos, comptadors des de l'endemà de la data de publicació d'aquesta resolució en el Diari Oficial de la Generalitat Valenciana, d'acord amb el que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i articles 57.2.f i 58.1 de la Llei de la Jurisdicció Contenciosa Administrativa (disposició onzena de la Llei 30/1992).
  
Alacant, 3 de novembre de 1998.- El rector: Andrés Pedreño Muñoz.